[{"text_idx": "#000001", "text": "Don\u0303a Aurora de Oleaga maistrea"}, {"text_idx": "#000002", "text": "Euskerea gitxi entzuten zan, baina, dana dala, persona batzuk bere euskalduntasunean aparteko eragina izan dabe. Lehenengoa Don\u0303a Aurora de Oleaga maistrea izan zan; eurentzat Sen\u0303orita Aurora. Maistrea solterea zan. Ciudad Jardi\u0301nen bertan egoan haurreskolan izan zan bere maistrea, parrokiaren lokal batzuetan. Han danak egozan nahastauta; berak ondoko pupitrean guardia zibilen semeak izan dauz. Ez daki Don\u0303a Aurorak politika aldetik ze pentsakera izango eban; suposatzen dau erregimen zalea izango zala, ze epoka haretan postu horreek esku horreetan egozan. Baina, dana dala, euskalduna zan eta euskaltzaletasun handia eukan. Maistreak asko lagundu eutsan erderearen arauak-eta ondo ikasten. Lehenengo euskerazko kantak, etxean ikasitakoetatik at, haregaz ikasi ebezan. Sagarra manzana, ikatza carbo\u0301n, mujer andrea eta hombre gizon kantea ez ekien han egozan gehienek. Hori eskolan ikasi eben. Oso inportantea izan zan persona hau berarentzat."}]